b'\n_START_ARTICLE_\nPuerta del Carmen\n_START_PARAGRAPH_\nPuerta del Carmen este un monument care se afl\xc4\x83 \xc3\xaen ora\xc8\x99ul spaniol Zaragoza._NEWLINE_Puerta del Carmen a fost construit\xc4\x83 \xc3\xaen anul 1789, \xc3\xaen stil neoclasic, dup\xc4\x83 planurile arhitectului Agust\xc3\xadn Sanz \xc8\x99i a fost inaugurat\xc4\x83 \xc3\xaen anul 1792. La acel moment, era una dintre cele 12 por\xc8\x9bi de intrare \xc3\xaen ora\xc8\x99ul Zaragoza (dintre care patru romane \xc8\x99i opt medievale) afl\xc3\xa2ndu-se ast\xc4\x83zi izolat\xc4\x83 pe bulevardul Paseo Mar\xc3\xada Agust\xc3\xadn din Zaragoza._NEWLINE_Poarta are structura unui arc de triumf roman cu un arc central \xc8\x99i dou\xc4\x83 laterale mai mici. De\xc8\x99i nu are un mare importan\xc8\x9b\xc4\x83 arhitectonic\xc4\x83, poarta are o valoare istoric\xc4\x83 datorit\xc4\x83 faptului c\xc4\x83 a fost martor\xc4\x83 a principalelor evenimente prin care a trecut ora\xc8\x99ul. \xc3\x8en timpul R\xc4\x83zboiului siturilor din Zaragoza (1808-1809), poarta a avut rolul de bastion al rezisten\xc8\x9bei aragoneze av\xc3\xa2nd \xc8\x99i \xc3\xaen prezent urme ale proiectilelor pe structura sa. De asemenea, a fost poarta prin care a intrat \xc3\xaen ora\xc8\x99 armata spaniol\xc4\x83 \xc3\xaen anul 1838 \xc3\xaen timpul primului r\xc4\x83zboi civil carlist._NEWLINE_Ca o dat\xc4\x83 anecdotic\xc4\x83, \xc3\xaen diminea\xc8\x9ba zilei de 23 februarie 1997 un autobuz a intrat direct \xc3\xaen monument cauz\xc3\xa2nd mai multe avarii \xc8\x99i pun\xc3\xa2nd \xc3\xaen pericol stabilitatea sa. Poarta a fost restaurat\xc4\x83 ulterior \xc8\x99i, \xc3\xaen rondoul unde se afl\xc4\x83 au fost amplasa\xc8\x9bi ni\xc8\x99te parape\xc8\x9bi de protec\xc8\x9bie pentru a evita viitoare accidente._NEWLINE_Puerta del Carmen a primit titlul de monument na\xc8\x9bional cu ocazia Expozi\xc8\x9biei hispano-franceze din anul 1908 \xc8\x99i este monument de interes cultural.'